ПРОГРАМА ИНДИЯ – ЗЛАТНИЯТ ТРИЪГЪЛНИК

Делхи - Агра – Джайпур - Делхи

***16.09.2018 - 23.09.2018***

***6 ½ нощувки, 8 дни***

**Първи ден: 16.09.2018 –неделя; София - Истанбул**

Среща на летище София с водача на групата в 15:50 ч. Полет за Делхи през Истанбул в 17:50 ч. с Турски авиолинии, TK 1032. Полет от Истанбул за Делхи в 20:20 ч. – TK 716

**Втори ден: 17.09.2018 – понеделник; Истанбул - Делхи *закуска и вечеря***

Пристигане в Делхи в 04:35 ч. Посрещане от фирмата ни партньор и трансфер до хотел Crowne Plaza, Okhla 5\* в Делхи или подобен, настаняване и закуска. Освежаване и кратка почивка.

**09:30 часа** – Полудневната ни обиколка (включена в цената) ще започне с посещение на Гробницата на Хумаюн (**Humaun Tomb**). Това е мавзолей на моголския император Хумаюн, построен по заповед на неговата любяща вдовица Хамида Бана Бегум. Гробницата на Хумаюн е в подобен архитектурен стил на Тадж Махал, но е по-малко популярна сред туристите. Строежът и започва през 1562 г и продължава 8 год. Разходката продължава с Новия град Делхи **(New Delhi),** който е отражение на оставеното британско наследство. Разделението между Стария и Новия Делхи, всъщност, е разделението на някогашните столици на моголите и британците съответно, както и на различния стил и начин на живот в старата и новата част. Стоп за фото пауза на импозантния хинду храм Лакшми-Нараян (**Lakshminarayan Temple).** Преминаване покрай Вратата на Индия **(1931г., India Gate)** - мемориалната арка, върху която са изписани имената на 90 000 индийски войници, загинали по време на Първата световна война. Разглеждане (отвън, забранено е спирането) на Резиденцията на Президента, бивш Дворец на Вицекраля и Парламента, интересна смесица между викторианската и съвременната архитектура от 20 век.

Посещение и разглеждане на **Кутаб Минар (ЮНЕСКО)** – прекрасен образец на хинду-ислямската архитектура, построен върху 27 индуистки и джайнистки храма. Тук е и най- високото минаре в света 73 м., архитектурен шедьовър от 13 век, с диаметър в основата 15 м и 2,5 м в горната част. Стените му са украсени с изречения от Корана – свещената книга на мюсюлманите. Минарето е една от най-съвършените кули на Персийския свят. Фото пауза до **храма Лотус**. Вечеря и нощувка в хотела.

**Трети ден: 18.09.2018 – вторник; Делхи-Агра ( 205 км/ около 5 ч.) *закуска и вечеря***

Закуска. **08:00 часа** - начало на туристическа обиколка (включена в цената) на Стария град Делхи **(Old Delhi)**, комбинация от стари паметници, тесни улички и забързани пазари. Преминаване покрай Червената крепост (**Red Fort**)–масивен форт, **паметник на ЮНЕСКО** - наречен “Сърцето на Индия”. Крепостта е построена след преместването на столицата на Моголите от Агра в Делхи, служила за резиденция на моголските императори до идването на британците. Джама Масджит (**Jama Masjit**) – най-голямата джамия в Азия (разглеждане отвън), построена от Шах Джахан, най-крупния архитектурен проект на империята на Моголите. Обиколката продължава с разходка по Чанди Чоук (**Chandni Chowk)**, главен булевард от времето на Моголската династия, а днес най-голямата търговска зона на града, където ще усетите емоцията на ориенталските пазари. Посещение на **Акшардам** – осмото чудо на света. Удивителен храм, **Акшардам** е построен само за 5 години. Удивляващи са желанието и силата на 11 000-те  доброволци участвали в построяването на величествената сграда. Художници, занаятчии, работници, всички те посветили общо 300 милиона часа, отдадени на работата си, вярата си и най важното – общата цел – построяването на храма. За изграждането на този архитектурен образец били използвани 12 000 тона бял мрамор( в хинду религията символ на чистота и вечния мир) и розов пясъчник (в хинду религията символ на разцвета), донесен от Раджастан.

По път, разглеждане и на Храма Лотус, популярния молитвен дом на Бахайската религия, архитектурата му е вдъхновена от лотоса - изключително красиво цвете, символ на чистотата. Храмът Лотос е разположен сред девет големи водни басейни, които не само подчертават красотата на сградата, но и играят значителна роля в естествената охладителна система на молитвената зала.

Отпътуване за Агра. Настаняване в хотел Mansingh Palace 5\* или подобен. Вечеря и нощувка в Агра.

\***Опция** за посещение на впечатляващ музикално-танцувален спектакъл в стил „Боливуд”, който разказва историята на любовта между Шахджахан и Мумтаз Махал, както и създаването на Тадж Махал, една колоритна и вълнуваща експлозия от музика, пищни костюми и ефирни движения – **срещу допълнително заплащане, билети от три различни ценови категории, около 35 щатски долара.**

**Четвърти ден: 19.09.2018 – сряда; Агра *закуска и вечеря***

Закуска. Посещение на **Тадж Махал по изгрев слънце** (включена в цената) - легендарният паметник на архитектурата е бил построен от скърбящия император Шах Джахан, в памет на неговата любима съпруга Мумтаз Махал. В този шедьовър на Моголската архитектура са съчетани ислямски, индийски и персийски елементи. През 1983 г. е включен в списъка на **ЮНЕСКО**. Сградата е с изумителен мащаб и безупречна симетрия, полупрозрачен бял мрамор, гравиран със скъпоценни камъни, с блестящото си отражение във водите на канала е истински спираща дъха, гледка. Тадж Махал е един от най-красивите архитектурни комплекси в света, символ на вечната любов, едно от новите 7 чудеса на света.

Посещение на Агра Форт (включено в цената) - Крепостта Агра, позната като червената крепост, е обявена също за паметник на **ЮНЕСКО**. Обградена от висока 70 метра стена, това е е най-дългата крепост в Индия. Намира се на 2,5 км северозападно от Тадж Махал и открива невероятна гледка към гробницата и свещената река Ямуна. Крепостните стени от червен пясъчник ревниво пазят и красиво разказват историята на Моголската империя. Вечеря и нощувка.

**Пети ден: 20.09.2018 – четвъртък; Агра – Джайпур ( 250 км/ около 6 ч.) *закуска и вечеря***

Закуска. Отпътуване за Джайпур. По пътя посещение на Фатехпур Сикри (включена в цената) - столицата на великия моголски император Акбар. Фатехпур Сикри е изграден между 1571 и 1585 година. В буквален превод Fatehpur Sikri означава Град на победата. Той е бил столица на империята само за около 10 години, но построеното през 16 век остава и до днес като един от културните паметници на Индия, който от 1986 година е включен в списъка със световното културно наследство на **ЮНЕСКО**. Комплексът е красиво съчетание на сгради и паметници, построени в унифициран архитектурен стил. Пристигане в Джайпур и настаняване в хотел Mansingh Jaipur 5\* или подобен. Вечеря.

**Шести ден: 21.09.2018 – петък; Джайпур *закуска и вечеря***

Закуска. Екскурзия (включена в цената) до древната столица Амбър и разглеждане на невероятната Амбър Форт (**Amer Fort**), чието изграждане е започнало през 17 век, стара столица на Раджпут, преди да бъде построен Джайпур. По пътя, кратка спирка за фото-пауза на Двореца на Вeтровете (**Hawa Mahal**) построен от Махараджа Савай Пратап Сингх (**Sawai Pratap Singh**) през 1799 г с уникална пирамидална форма. Има 953 малки прозорчета, украсени с малки решетки. Те са служили на дамите от дворцовото обкръжение, за да наблюдават шествията и различните занимания, както и живота на града.

Езда на слонове до върха на крепостта Амбър (изкачването със слонове е възможно само ако има такива налични, в противен случай, изкачването се осъществява с джипове). Крепостта изглежда впечатляващо, изцяло построена от бял мрамор и червен пясъчник, с архитектура, повлияна от хинду и ислямски стил. Разходка в комплекса от дворци, зали и градини, най-пленяващи от които са Шиш Махал - огледалния дворец и Джай Мандир - залата на победата.

Разглеждането на забележителностите на Джайпур продължава с Градския дворец (**City Palace**) Красивият дворец е бил построен от махараджа Савай Джай Синг (**Sawai Jai Singh**) по време на неговото управление. Градският дворец се извисява гордо с невероятната си архитектура и градини, дворове r сгради. Посещение на музея, посветен на самия градски дворец с богати колекции от текстил, оръжия, картини, килими и др.

В близост до двореца се намира **обсерваторията Джантар Мантар (ЮНЕСКО)**, построена от махараджа Джай Синг в периода 1724 – 1735 г. Махараджата бил известен повече като астроном и астролог, отколкото като завоевател. Разходката продължава с разглеждане на обсерваторията. Въпреки, че прилича на странна колекция от скулптури от камък и мрамор, всяка конструкция има строго определено предназначение. Обсерваторията разполага със 17 големи инструмента, повечето от тях все още работещи. Вечеря и нощувка в Джайпур.

**Седми ден: 22.09.2018-събота; Джайпур-Делхи/250 км. (6 часа *закуска и вечеря***

Закуска. Отпътуване от Джайпур за Делхи (около 6 часа). Пристигане в Делхи и настаняване в хотел Vivanta by Taj, Dwarka 5\* или подобен. Свободен следобед. Вечеря и нощувка.

**Осми ден: 23.09.2018 – неделя; Делхи-Истанбул-София**

Закуска (сух пакет). Трансфер за полет TK 717, излитащ в 06:15 ч. Кацане на летище Истанбул в 10:30.

Полет TK 1031 в 15:35 ч. Кацане на летище София в 16:55 часа.

**ПАКЕТНИ ЦЕНИ**

|  |  |  |  |  |
| --- | --- | --- | --- | --- |
| **Период на пътуването** | **На човек в двойна стая** | **Единична стая** | **Доп. легло** | **Дете (2-11,99) с 2‘ма възр.** |
| 16.09.2018 – 23.09.2018 | 1068 евро2088 лева | 1288 евро2518 лева | 1048 евро2049 лева | 1008 евро1971 лева |

**Пакетната цена е в евро/ лева на човек включва:**

* самолетен билет София-Истанбул-Делхи; Делхи – Истанбул - София с Турски авиолинии с позволен багаж до 30 кг;
* всички летищни такси;
* традиционно посрещане със цветя на летището в Делхи и всички трансфери;
* ранно настаняване при пристигането в Делхи;
* 6 ½ нощувки, 7 закуски и 6 вечери в 5\* хотели в Индия;
* всички екскурзии и преходи с автобус, включени в програмата;
* езда на слонове или изкачване с джипове (еднопосочно) до върха на крепоста Амбър в Джайпур;
* входни такси за посещаваните музеи и обекти по програмата;
* екскурзоводско обслужване на английски език, с превод на български;
* водач от България по време на пътуването;
* медицинска застраховка с покритие 10000 евро за периода на пътуване със ЗК „Армеец”

**Цената не включва:**

* индийска туристическа виза – 160 лева и попълване на формуляр, валиден паспорт с поне 6 месеца от датата на връщане, актуална снимка в електронен формат 2” x 2” (600x600 pixels).
* бакшиши /задължителен минимален бакшиш за екскурзовод и шофьори/– 30 USD на човек за цялата програма
* разходи от личен характер;
* храна, напитки и услуги, неупоменати в програмата
* Застраховка „Отмяна на пътуване на ЗАД "Армеец"

**Полетно разписание с АК Turkish Airlines:**

16.09 СОФИЯ 17:50 ИСТАНБУЛ 19:10

16.09 ИСТАНБУЛ 20:20 ДЕЛХИ 04:35 + 1 (каца на 17.09)

23.09 ДЕЛХИ 06:15 ИСТАНБУЛ 10:30

23.09 ИСТАНБУЛ 15:35 СОФИЯ 16:55

**Условия и Забележки:**

* **При записване се внася депозит от 1000 лева, а пълно плащане се прави 45 дни преди тръгване.**
* Офертата важи при минимум 15 туристи.
* Цената на екскурзията е калкулирана при курс на щатския долар 1 USD = 1.60 лв.
* Пътуването е без медицински изисквания за имунизации.
* Срок за уведомление за несъбран минимум – 30 дни, преди заминаване.
* Хотелите в Индия ще бъдат обявени седмица преди заминаване.
* Туроператорът си запазва правото да променя последователността на изпълнение на мероприятията по програмата.
* Застраховка „Отмяна от пътуване“: Туроператорът предоставя възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.

**Срокове за анулации и неустойки:**

* при наличие на повече от 60 дни преди датата на отпътуване – неустойка не се удържа;
* между 60-ия и 45-ия ден преди датата на заминаване се удържа размерът на внесения депозит;
* между 45-ия и 20-ия ден преди датата на заминаване се удържа 70% от стойността на екскурзията;
* при по-малко от 20 дни се удържа 100% от стойността на екскурзията.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1755013150000573705 на ЗАД „Армеец”